Broj: 02/4.01-7-011-1083/24

Datum: 02. jul 2024. godine

Na osnovu člana 50. Poslovnika Narodne skupštine Republike Srpske (”Službeni glasnik Republike Srpske”, broj 66/20), Odbor za zaštitu životne sredine podnosi Skupštini sljedeći

***I Z V J E Š T A J***

***o razmatranju* Informacije o aktivnostima institucija Republike Srpske i predstavnika iz Republike Srpske u zajedničkim institucijama BiH u vezi sa namjerama Republike Hrvatske da odlaže radioaktivni i nuklearni otpad na lokaciji Trgovska gora**

Odbor za zaštitu životne sredine na sjednici održanoj 02. jula 2024. godine, razmatrao je Informaciju o aktivnostima institucija Republike Srpske i predstavnika iz Republike Srpske u zajedničkim institucijama BiH u vezi sa namjerama Republike Hrvatske da odlaže radioaktivni i nuklearni otpad na lokaciji Trgovska gora.

Sjednici su prisustvovali: Maksim Skoko, predsjednik Odbora, Boris Pašalić, Denis Pijetlović, Borivoj Obradović i Milanko Mihajilica, članovi Odbora.

Odsutni su bili Siniša Mijatović, Nina Bukejlović, Milka Savić i Ramiz Salkić, članovi Odbora.

Obrazloženje pomenute Informacije u ime predlagača podnio je Duško Solomun, v.d. pomoćnik ministra za zaštitu životne sredine.

Nakon provedene rasprave, članovi Odbora su jednoglasno usvojili stav da se Informacija o aktivnostima institucija Republike Srpske i predstavnika iz Republike Srpske u zajedničkim institucijama BiH u vezi sa namjerama Republike Hrvatske da odlaže radioaktivni i nuklearni otpad na lokaciji Trgovska gora, razmatra u predloženoj formi na Desetoj redovnoj sjednici Narodne skupštine Republike Srpske.

**PREDSJEDNIK ODBORA**

***Maksim Skoko***